b"\n_START_ARTICLE_\nPont de Kazarma\n_START_SECTION_\nTres ponts mic\xc3\xa8nics\n_START_PARAGRAPH_\nPartint de N\xc3\xa0uplia, es conserven tres ponts mic\xc3\xa8nics en aquesta carretera: des d'un lloc elevat, un primer pont permet apreciar plenament l'amplitud de la carretera mic\xc3\xa8nica, que f\xc3\xa0cilment podria donar pas als carros de guerra de l'\xc3\xa8poca. El segon, molt m\xc3\xa9s conegut, \xc3\xa9s el pont de Kazarma. El tercer pont, situat prop de la ciutat d'Arkadik\xc3\xb3, est\xc3\xa0 en molt mal estat.\n_START_SECTION_\nHist\xc3\xb2ria\n_START_PARAGRAPH_\nAquests ponts foren probablement constru\xc3\xafts cap el 1300 aC, a l'\xc3\xa8poca mic\xc3\xa8nica, m\xc3\xa9s concretament en el Hel\xc2\xb7l\xc3\xa0dic IIIb (c. 1340-1200 aC) La carretera unia les grans ciutats-estat mic\xc3\xa8niques de Micenes, Argos i Tirint amb el port de Palaia Epidavros.\n_START_SECTION_\nDescripci\xc3\xb3\n_START_PARAGRAPH_\nEls tres ponts, de t\xc3\xa8cnica semblant, estaven composts d'una volta amb arcs en m\xc3\xa8nsula de grans blocs calcaris d'aparell ciclopi apilades sense argamassa, caracter\xc3\xadstic de les construccions mic\xc3\xa8niques, com les que es poden trobar a Micenes, Tirint, Gla i altres fortaleses contempor\xc3\xa0nies. Aquests ponts figuren entre els m\xc3\xa9s antics del m\xc3\xb3n."